07/05/2018 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente. Sección Desenv. Territ., Coop. e Medio Ambiente
Concesión provisional de subvencións a concellos para a limpeza de praias 2018

Don VALENTÍN GONZÁLEZ FORMOSO, Presidente da Deputación Provincial da Coruña, Primeiro.- Por acordo da Xunta de Goberno do 20 de outubro de 2017 aprobáronse as Bases reguladoras xerais das convocatorias de subvencións dirixidas aos concellos e outras entidades locais, da Deputación Provincial da Coruña durante o ano 2018 (BOP núm.204, do 26 de outubro de 2017). Así mesmo, por acordo da Xunta de Goberno do 16 de febreiro de 2018 aprobáronse as Bases reguladoras do Programa MA100: Convocatoria do programa de limpeza de praias marítimas dirixido a concellos da provincia da Coruña durante o exercicio 2018, publicadas no BOP número 37, do 22 de febreiro de 2018. A dita convocatoria foi publicada no BOP nº 43, do 2 de marzo de 2018, e o prazo de presentación de solicitudes rematou o día 23 de marzo de 2018, ás 14:00 horas. Segundo.- A base 8.2 das Bases reguladoras xerais das convocatorias de subvencións, modificada por acordo da Xunta de Goberno do 16 de marzo de 2018 (BOP núm.55, do 21 de marzo de 2018), establece o seguinte: “A concesión das subvencións realizarase mediante un réxime de concorrencia competitiva e será aprobada por resolución de Presidencia. A unidade encargada da tramitación administrativa do expediente, á vista da documentación que consta neste e logo da valoración das solicitudes de conformidade cos criterios de valoración establecidos nas Bases específicas, formulará un informe proposta de resolución de concesión provisional, debidamente motivado, que deberá expresar o solicitante ou a relación de solicitantes que cumpran os requisitos da convocatoria para os que propón a concesión da subvención e a súa contía, así como as solicitudes desestimadas, as desistidas e as non admitidas a trámite. Este informe proposta será fiscalizado” Terceiro.- A totalidade das solicitudes referidas nesta resolución foron presentadas dentro do prazo establecido na convocatoria e as solicitudes que figuran no anexo, de proposta de concesión de subvención cumpren cos requisitos establecidos nela. Modificáronse os orzamentos naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático. Cuarto.- No documento contable A, núm. de operación 220180009155, da partida orzamentaria 0520/17222/46201 do Orzamento Xeral desta Deputación para o exercicio corrente, existe consignación orzamentaria para facer fronte á concesión das subvencións propostas. Quinto.- Constan no expediente os informes da Unidade Xestora do Programa e do Servizo de Fiscalización. Vistos os antecedentes sinalados, así como as disposicións legais de aplicación, 1.-Conceder provisionalmente as subvencións aos concellos que se relaciona no Anexo, polos importes que se indican, con cargo ao documento contable A, núm. de operación 2200180009155, da partida orzamentaria 0520/17222/46201, sendo o importe total proposto de 900.000 €, do Orzamento Xeral desta Deputación para o exercicio 2018.2.- Publicar a presente resolución provisional no Boletín Oficial da Provincia, co que se entenderá notificada aos interesados, de acordo co establecido no artigo 45 da Lei 39/2015, de 1 de outubro, do procedemento administrativo común das administracións públicas. A título informativo, publicar esta resolución no taboleiro de edictos e na páxina web da Deputación.3.- Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan comunicar, se é o caso, a desistencia da solicitude, presentar solicitude de reformulación ou de cambio de obxecto da subvención, presentar alegacións ou presentar emenda de erros. Transcorrido o devandito prazo de 10 días sen que por parte dos solicitantes se formule desistencia expresa, a subvención considerarase aceptada tacitamente.8.- A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. Total concedido 900.000,00€ A Coruña, 3 de maio de 2017 O PRESIDENTE, SECRETARIO XERAL, D. Valentín González Formoso D. José Luis Almau Supervía